**Avoin sopimusjärjestely**

**Liite 2 Hankintasopimusmalli**

**(versio 25.5.2021)**

Sisällys

[1. Osapuolet 3](#_Toc72421442)

[2. Määritelmät 3](#_Toc72421443)

[3. Yhteyshenkilöt 4](#_Toc72421444)

[4. Tarkoitus ja tausta 4](#_Toc72421445)

[5. Hankintasopimuksen kohde 5](#_Toc72421449)

[6. Hankintasopimuksen kesto 5](#_Toc72421450)

[7. Asiakaskohtainen palvelusopimus 5](#_Toc72421451)

[8. Asiakkaan palvelun ja palveluntuottajan valinnan periaatteet 6](#_Toc72421452)

[9. Hinnat ja hinnanmuutokset 7](#_Toc72421453)

[**9.1.** Hinnanmuutokset hankintasopimuksen päätyttyä ja erityistilanteissa 7](#_Toc72421454)

[10. Palveluntuottajan ja Asiakkaan välinen vuokrasopimus 8](#_Toc72421455)

[11. Vuokran tarkistaminen 8](#_Toc72421456)

[12. Toiminnan edellyttämät luvat 9](#_Toc72421457)

[13. Alihankinta 9](#_Toc72421458)

[14. Palveluiden kehittäminen sopimuskaudella 9](#_Toc72421459)

[15. Valvonta ja omavalvonta 10](#_Toc72421474)

[16. Reklamaatioiden käsittely 10](#_Toc72421475)

[17. Asiakasraportointi 11](#_Toc72421476)

[18. Seuraamukset palvelun käynnistymisen viivästyksestä, keskeytymisestä tai muusta palvelun sisältöön liittyvästä puutteesta 11](#_Toc72421477)

[19. Salassapito ja henkilötietojen käsittely 12](#_Toc72421478)

[20. Valmiussuunnitelma ja varautuminen 13](#_Toc72421479)

[21. Kartelliehto 13](#_Toc72421480)

[22. Sopimuksen siirtäminen 14](#_Toc72421481)

[23. Sopimuksen muuttaminen 14](#_Toc72421482)

[24. Irtisanominen ja purkaminen 14](#_Toc72421483)

[25. Liitteet 15](#_Toc72421484)

[26. Asiakirjat ja tulkintajärjestys 15](#_Toc72421485)

[27. Allekirjoitukset 15](#_Toc72421486)

1. Osapuolet

Tilaaja:

Palveluntuottaja:

(Jatkossa myös: osapuoli tai osapuolet)

1. Määritelmät

Termillä ”asiakas” tarkoitetaan tässä sopimuksessa samaa kuin JYSE 2014 Palvelut -ehdoissa kohdassa 1.6 määritelty palvelun käyttäjä.

Termillä ”asiakaskohtainen palvelusopimus” tarkoitetaan tilaajan ja palveluntuottajan välistä yksittäistä asiakasta koskevaa sopimusta palvelun tuottamisesta asiakkaalle. Asiakaskohtaisella palvelusopimuksella yksittäinen asiakas liitetään avoimen sopimusjärjestelyn ehtojen piiriin.

Termillä ”asiakassuunnitelma” tarkoitetaan sosiaalihuollon asiakkaan asemasta ja oikeuksista annetun lain (812/2000) 7 §:n palvelu- ja hoitosuunnitelmaa, sosiaalihuoltolain (1301/2014) 39 §:n asiakassuunnitelmaa sekä vammaisuuden perusteella järjestettävistä palveluista ja tukitoimista annetun lain (380/1987) 3 a §:n mukaista palvelusuunnitelmaa.

Termillä ”asiakastieto” tarkoitetaan asiakasta tai potilasta koskevaa tietoa, joka sisältyy sosiaalihuollon asiakkaan asemasta ja oikeuksista annetussa laissa (812/2000) tarkoitettuun asiakirjaan tai potilaan asemasta ja oikeuksista annetussa laissa (785/1992) tarkoitettuun potilasasiakirjaan.

Termillä ”avoin sopimusjärjestely” tarkoitetaan tämän hankinnan asiakirjoissa kuvattua hankintamenettelyä ja sopimusrakennetta, joka käsittää avoimen sopimusjärjestelyn aikana julkaistut hankintailmoitukset ja tarjouspyynnöt liitteineen, hankintasopimukset liitteineen ja asiakaskohtaiset palvelusopimukset liitteineen sekä palveluntuottajarekisterin.

Termillä ”hankinta-asiakirja” tarkoitetaan mitä tahansa asiakirjaa, jonka tilaaja on laatinut tai johon se viittaa kuvatakseen tai määrittääkseen hankinnan tai hankintamenettelyn eri osia.

Termillä ”hankintasopimus” tarkoitetaan tätä Tilaajan ja Palveluntuottajan välistä sopimusta, jolla palveluntuottaja liitetään avoimeen sopimusjärjestelyyn.

Termillä ”häiriötilanne” tarkoitetaan uhkaa tai tapahtumaa, joka vaarantaa yhteiskunnan elintärkeitä toimintoja tai strategisia tehtäviä ja jonka hallinta edellyttää viranomaisten ja muiden toimijoiden tavanomaista laajempaa tai tiiviimpää yhteistoimintaa ja viestintää. Häiriötilanteita voivat olla esimerkiksi vakavat luonnononnettomuudet tai ihmisen toiminnasta aiheutuvat häiriötilanteet. Häiriötilanne voi koskea koko valtakuntaa tai olla alueellinen tai paikallinen. Häiriötilanne voi liittyä ainoastaan johonkin toimintoon.

Termillä ”palvelukuvaus” tarkoitetaan tämän sopimuksen liitteenä olevaa palvelukuvausta tai palvelukuvauksia, jo(i)ssa on kuvattu palvelun sisältö, sovittu laatutaso ja muut palvelun vähimmäisvaatimukset.

Termillä ”palveluntuottaja” tarkoitetaan palveluntuottajarekisteriin merkittyä, hankittavia palveluita tuottavaa toimijaa.

Termillä ”palveluntuottajarekisteri” tarkoitetaan tilaajan perustamaa rekisteriä avoimen sopimusjärjestelyn ehdot täyttävistä toimijoista, jotka on valittu palveluntuottajiksi avoimen sopimusjärjestelyn perustamis- tai avaamisvaiheessa.

Termillä ”poikkeusolot” tarkoitetaan valmiuslaissa (1552/2011) tarkoitettua yhteiskunnan tilaa, jossa on niin paljon tai niin vakavia häiriöitä tai uhkia, että on tarpeen mahdollistaa viranomaisten tavanomaisesta poikkeava toimivaltuuksien käyttö. Poikkeusolojen vallitsemisen toteaa valtioneuvosto yhteistoiminnassa tasavallan presidentin kanssa.

Termillä ”tilaaja” tarkoitetaan kuntaa, kuntia tai kuntayhtymiä, jotka hankkivat palveluita tämän hankintasopimuksen perusteella.

1. Yhteyshenkilöt

Kumpikin osapuoli nimeää yhteyshenkilön, jonka tehtävänä on seurata ja valvoa hankintasopimuksen toteutumista ja tiedottaa hankintasopimuksen toteutumiseen liittyvistä asioista. Ellei toisin ole sovittu, yhteyshenkilöllä ei ole oikeutta muuttaa hankintasopimusta. Osapuolen on viivytyksettä ilmoitettava kirjallisesti yhteyshenkilön vaihtumisesta toisen osapuolen yhteyshenkilölle.

1. Tarkoitus ja tausta

Tilaaja on kilpailuttanut xxx lain (xxx/xxx) ja xxx lain (xx/xxxx) tarkoittamat palvelut *[Palvelun nimi]* itse määrittelemällään avoimen sopimusjärjestelyn hankintamenettelyllä. Hankintamenettely on kuvattu sopimuksen liitteessä [x].

[OHJE: Liitä tarjouspyynnön liitteenä ollut hankintamenettelyn menettelyn kuvaus hankintasopimuksen liitteeksi allekirjoitusvaiheessa.]

Hankittavat palvelut kuuluvat hankintalain (Laki julkisista hankinnoista ja käyttöoikeussopimuksista 1397/2016) liitteen E mukaisiin sosiaali- ja terveyspalveluihin, joiden hankinnoissa noudatetaan hankintalain 12 luvun säännöksiä. Hankintasopimus perustuu *[xx.xx.xxxx]* tehtyyn hankintapäätökseen. Avoimen sopimusjärjestelyn palveluntuottajista ylläpidetään päivitettävää palveluntuottajarekisteriä. Palveluntuottajarekisteriin on listattu kaikki kulloinkin avoimessa sopimusjärjestelyssä mukana olevat palveluntuottajat palveluluokittain jaoteltuna.

Avoimen sopimusjärjestelyn toimintaperiaatteet ja liittymisen ehdot kuvataan hankintasopimuksen liitteessä *[x Hankintamenettelyn kuvaus].* Avoimen sopimusjärjestelyn tarkoituksena on toteuttaa yhteistyössä palveluntuottajien, Tilaajan ja asiakkaiden kanssa asiakkaan tarpeet huomioivat, vaikuttavat ja kohtuuhintaiset palvelut. Lisäksi tarkoituksena on taata asiakkaalle tuotettavien palvelujen laatu, jatkuvuus, esteettömyys, saatavuus ja kattavuus, eri asiakasryhmien erityistarpeiden toteutuminen, asiakkaiden osallistumisen ja vaikutusmahdollisuuksien toteutuminen sekä innovointiin ja palvelun kehittämiseen liittyvät tekijät.

Sosiaali- ja terveydenhuollon palvelut ovat hankintoina erityisen yksilökohtaisia ja toisistaan eroavia kokonaisuuksia. Lisäksi palvelutarpeen kesto on usein huomattavan pitkä, jolloin asiakkaan tarpeet ja vaikuttamismahdollisuudet ovat korostuneen tärkeässä asemassa.

Palvelukuvauksen mukaisen palvelun tuottamisessa on otettava huomioon edellä mainitut tavoitteet. Palveluja kehitetään myöhemmin kuvatulla tavalla tilaajan ja palveluntuottajan yhteistyöllä, erityisesti asiakkaan palvelutarve huomioiden jatkuvan parantamisen periaatteen mukaisesti ja asiakkaiden palautteeseen reagoimalla. Yhtenä avoimen sopimusjärjestelyn keskeisenä tavoitteena on parantaa asiakkaan ja/tai asiakkaan omaisten tai muiden asiakkaan etua valvovien henkilöiden osallistumismahdollisuuksia häntä koskevan palvelun sisältöön ja palveluntuottajan valintaan. Avoimen sopimusjärjestelyn ehtoina sovelletaan *[JYSE 2014 Palvelut -ehtoja, päivitysversio huhtikuu 2017]* siltä osin, kun tässä asiakirjassa tai sen liitteissä taikka asiakaskohtaisessa palvelusopimuksessa tai sen liitteissä ei ole sovittu JYSE 2014 ehdoista poikkeavasti.

[OHJE: Määrittele hankinta-asiakirjoissa tarkemmin, miten palautetta kerätään asiakkailta ja mahdollisesti asiakkaiden omaisilta tai edunvalvojilta. Asiakaspalautteeseen voidaan kytkeä myös palveluhintoihin vaikuttavia kannustimia tai sanktioita.]

### Hankintasopimuksen kohde

Tämä hankintasopimus kuuluu *[OHJE: lisää tähän yksilöivä tunniste]* avoimeen sopimusjärjestelyyn. Palveluntuottaja on hyväksytty palveluntuottajaksi avoimeen sopimusjärjestelyyn ja merkitty palveluntuottajarekisteriin tällä hankintasopimuksella.

Hankintasopimus koskee *[OHJE: yksilöi tähän palvelukuvaus-liite/liitteet]* kuvattuja ja määriteltyjä palveluita. Tuotettavien palveluiden tulee täyttää kaikki hankinta-asiakirjoissa asetetut vaatimukset koko hankintasopimuksen voimassaolon ajan ja sen alaisuuteen kuuluvien asiakaskohtaisten palvelusopimusten voimassaolon ajan.

[OHJE: Hankintasopimuksessa on määriteltävä, keitä asiakkaita sopimus koskee. Asia on kirjattava hankintasopimukseen samalla tavoin kuin avoimen sopimusjärjestelyn hankintamenettelyn kuvaukseen. Hankintamenettelyn kuvauksen kohdan 3 mukaan Tilaajalla on muun muassa seuraavat vaihtoehdot: Tilaaja voi määrittää, että perustettava avoin sopimusjärjestely koskee 1) vain uusia asiakkaita, 2) uusia ja palveluiden piiriin jo sijoitettuja asiakkaita tai 3) uusia ja palveluiden piiriin jo sijoitettuja asiakkaita, mutta siten, että tilaaja ja palveluntuottaja sopivat erikseen asiakas- tai yksikkökohtaisesti sopimuskaudella, keitä vanhoja asiakkaita siirretään avoimen sopimusjärjestelyn piiriin.

Avaamisen yhteydessä palveluntuottajarekisterissä jo mukana olevat palveluntuottajat voivat muuttaa vain aiemmin tarjoamien palveluidensa hintaa, mutta eivät palveluiden sisältöä. Palveluntuottajarekisterissä jo olevat palveluntuottajat ja uudet palveluntuottajat voivat tarjota lisäksi uusia yksiköitä ja palveluita tai palveluluokkia, joihin eivät ole aiemmin tarjonneet. Lisäksi sopimuskaudella on voitu kehittää uudensisältöinen palvelu tai palveluluokka, johon sekä vanhat että uudet palveluntuottajat voivat tarjota. Mikäli avoimessa sopimusjärjestelyssä jo mukana oleva palveluntuottaja muuttaa hintojaan tai tarjoaa uusia palveluita, tämän kanssa jo voimassa olevan hankintasopimuksen liitteitä (palvelukuvaus, tarjouslomake/hintalomake) muutetaan vastaavasti. Jo aiemmin tarjottujen palveluiden hinnanmuutosten osalta on huomattava, että avaamisen yhteydessä tehtävät hinnanmuutokset koskevat kaikkia kyseisen palvelun piiriin sijoitettuja asiakkaita.]

Hankintasopimus ei anna kenellekään palveluntuottajalle yksinoikeutta sopimuksen tarkoittamiin palveluhankintoihin ja niiden tuottamiseen, eikä tilaaja sitoudu tiettyjen paikkamäärien ostoon, vaan tilaaja käyttää palveluja kulloisenkin tarpeen ja taloudellisten resurssiensa mukaan.

### Hankintasopimuksen kesto

Hankintasopimus on voimassa määräaikaisena xx.xx.xxxx - xx.xx.xxxx. Avoin sopimusjärjestely päättyy hankintasopimuksen sopimuskauden päätyttyä.

### Asiakaskohtainen palvelusopimus

Tilaaja ja palveluntuottaja solmivat jokaisesta hankintasopimuksen piirissä olevasta asiakkaasta [liitteen x] mukaisen asiakaskohtaisen palvelusopimuksen. Asiakaskohtaisessa palvelusopimuksessa sovitaan kunkin asiakkaan saamista palveluista ja niiden laajuudesta.

Tilaaja ja palveluntuottaja voivat päivittää asiakasta koskevaa palvelusopimusta tai sen liitteitä vastaamaan asiakkaan muuttunutta palvelutarvetta. Palvelutarpeen muutoksen perusteella asiakkaan saamaa palvelua voidaan päivittää niiden palveluiden ja palveluluokkien rajoissa, joita palveluntuottajan kanssa tehty hankintasopimus koskee. Asiakaskohtaisen palvelusopimuksen päivittämisellä ja asiakkaan palvelutarpeen muutosten huomioimisella palvelusopimuksessa toteutetaan asiakkaan oikeutta palvelun jatkuvuuteen ja tavoitteena on mahdollistaa asiakkaan pysyminen samassa palveluyksikössä palvelutarpeen muutoksista huolimatta.

Asiakaskohtainen palvelusopimus on voimassa siinä määritetyn sopimuskauden ajan. Asiakaskohtaisessa palvelusopimuksessa noudatetaan sen hankintasopimuksen ehtoja, jonka voimassa ollessa asiakaskohtainen palvelusopimus on tehty ja jonka alaisuuteen asiakaskohtainen palvelusopimus siten kuuluu.

Hankintasopimuksen päätyttyä hankintasopimuksen alaisuuteen ei oteta enää uusia asiakkaita.

[OHJE: Määritä tässä voivatko asiakaskohtaiset palvelusopimukset olla voimassa pidempään kuin hankintasopimus ja jos voivat, niin kuinka pitkään ne voivat olla voimassa hankintasopimuksen päättymisen jälkeen. Pitkäaikaisissa sosiaalipalveluissa voi olla tarpeen tehdä toistaiseksi voimassa olevia asiakaskohtaisia sopimuksia. Mikäli asiakaskohtaiset palvelusopimukset jäävät voimaan hankintasopimuksen päättymisestä huolimatta, on suositeltavaa edellyttää, että asiakaskohtaiseen palvelusopimukseen sovelletaan hankintasopimuksen ehtoja hankintasopimuksen päättymisestä huolimatta asiakaskohtaisen palvelusopimuksen päättymiseen saakka.]

### Asiakkaan palvelun ja palveluntuottajan valinnan periaatteet

Palvelutarpeen arvioinnissa ja asiakassuunnitelman laatimisessa kunnioitetaan asiakkaan itsemääräämisoikeutta ja otetaan huomioon hänen yksilölliset tarpeensa sekä palvelua koskeva substanssilainsäädäntö.

Sosiaalihuollon palveluita koskevia päätöksiä ja ratkaisuja tehtäessä ja sosiaalihuoltoa toteutettaessa on ensisijaisesti otettava huomioon asiakkaan etu. Asiakkaan etua arvioitaessa ja asiakkaalle palveluntuottajaa valittaessa kiinnitetään huomiota siihen, miten eri toimintatavat ja ratkaisut parhaiten turvaavat muun muassa seuraavien tarpeiden toteutumisen:

[OHJE: Alla on esimerkinomainen listaus ja sen soveltuvuutta tulee arvioida kunkin hankinnan kohteen mukaan:

1) Asiakkaan ja hänen läheistensä hyvinvoinnin,

2) Asiakkaan itsenäisen suoriutumisen ja omatoimisuuden vahvistumisen sekä läheiset ja jatkuvat ihmissuhteet,

3) tarpeisiin nähden oikea-aikaisen, oikeanlaisen ja riittävän tuen,

4) mahdollisuuden osallistumiseen ja vaikuttamiseen omissa asioissaan,

5) kielellisen, kulttuurisen sekä uskonnollisen taustan huomioimisen,

6) toivomuksia, taipumuksia ja muita valmiuksia vastaavan koulutuksen, väylän työelämään sekä osallisuutta edistävän toiminnan ja

7) Asiakassuhteen luottamuksellisuuden ja yhteistoiminnan asiakkaan kanssa.]

Päätöksen palveluntuottajan valinnasta ja asiakkaan sijoittamisesta tekee asiakkaan palvelusta päättävä tilaajan henkilö kuultuaan asiakasta tai tämän omaista tai edunvalvojaa. Palveluntuottaja valitaan palveluntuottajarekisteriin kuuluvista asiakkaan palvelutarpeen edellytykset täyttävistä palveluntarjoajista palvelunkuvauksen/-sten perusteella. Asiakkaan palvelutarpeeseen sopivat palveluntuottajat kartoitetaan palveluntuottajarekisteristä ottaen huomioon asiakkaan nykyinen ja tuleva palvelutarve ja -kesto sekä muut palvelun vaikuttavuuteen mahdollisesti vaikuttavat seikat.

Mikäli asiakkaalle sopivia palveluyksiköitä on useampia, tilaaja valitsee palvelutarpeen parhaiten täyttävistä palveluyksiköistä kokonaistaloudellisesti edullisimman vaihtoehdon vertailujärjestystä noudattaen.

[OHJE: Huomioi tässä kohdassa, mitä mahdollisesti muualla alakohtaisessa sosiaalihuoltoa koskevassa lainsäädännössä on edellytetty asiakkaan itsemääräämisoikeuden huomioimisesta, ja mitkä ovat huomioitavia seikkoja palvelutarpeen arvioinnissa ja palveluntuottajan valinnassa asiakkaalle.

Mainitse tässä kohdassa, jos asiakas ja tämän läheiset voivat halutessaan valita ominaisuuksiltaan, ympäristöltään ja sijainniltaan asiakkaalle sopivimman palveluyksikön. Tarkenna myös muutoin tarvittaessa sitä, miten vahvasti asiakas tai hänen omaisensa tai edunvalvojansa voivat vaikuttaa palveluntuottajan valintaan.

Huomioi lisäksi tässä kohdassa se vaihtoehto, että asiakas ei aina itse pysty vaikuttamaan tai ei voi vaikuttaa saamiinsa palveluihin. Kuka tai ketkä silloin tekevät päätöksen asiakkaan saamista palveluista?]

### Hinnat ja hinnanmuutokset

Voimassa olevat sopimushinnat on yksilöity hankintasopimuksen liitteessä x *[OHJE: Hintalomake/Tarjouslomake].*

Tämän hankintasopimuksen hintoja voidaan muuttaa, kun avoin sopimusjärjestely avataan. Avaamisen määräajat ja avaamismenettely on kuvattu tämän sopimuksen liitteessä x *[Hankintamenettelyn kuvaus]*.

Sopimushintojen tulee sisältää kaikki tämän sopimuksen mukaisista palveluista aiheutuvat kustannukset.

[OHJE: Tarjouspyynnön hinta- tai tarjouslomakkeella on hyvä eritellä tilaajan ja asiakkaan maksettavaksi tulevat kustannukset, mikäli palveluntuottaja saa veloittaa jotain sopimuksen mukaisista palveluista aiheutuvia kustannuksia suoraan asiakkaalta. Tällöin on hyvä mainita hankintasopimuksessa, että sopimuksenmukaisesta palvelusta ei saa koitua asiakkaalle muita kuluja kuin hinta-/tarjouslomakkeella yksilöidyt kulut.]

### Hinnanmuutokset hankintasopimuksen päätyttyä ja erityistilanteissa

Mikäli edellisestä avoimen sopimusjärjestelyn avaamisesta tehty hankintapäätös ei ole lainvoimainen, kun avoin sopimusjärjestely tulisi avata uudelleen, sovelletaan hankintasopimuksen hintojen muuttamiseen seuraavia ehtoja.

[OHJE: Tämän kohdan mukaista hinnanmuutosmekanismia voidaan soveltaa myös asiakaskohtaisissa palvelusopimuksissa, jos ne jäävät voimaan hankintasopimuksen päätyttyä. Mikäli tässä kohdassa kuvattua hinnanmuutosmekanismia sovelletaan asiakaskohtaisiin sopimuksiin hankintasopimuksen päätyttyä, lisää kohtaan maininta siitä.]

Hinnanmuutosilmoitukset on tehtävä Tilaajalle xx.xx.xxxx mennessä ja uudet hinnat astuvat voimaan xx.xx. alkaen.

 [OHJE: Tilaajan pitää tässä tilanteessa olla aloitteellinen ja pyytää hinnanmuutosilmoitukset palveluntuottajilta.

Määritä hinnanmuutosajankohdat niin, että ne ovat mahdollisimman samanaikaisia avoimen sopimusjärjestelyn normaalin avaamisajankohdan kanssa. Hinnanmuutosten esittämisajankohta on oltava normaalin (suunnitellun) avaamisajankohdan hankintailmoituksen julkaisuajankohdan jälkeen, että tiedetään, onko avaamisajankohtana edellisestä avaamisesta tehty hankintapäätös saanut lainvoiman. Hinnanmuutoksen esittämisajankohdan tulee kuitenkin olla mahdollisimman lähellä normaalin avaamisajankohdan hankintailmoituksen julkaisupäivää, että hintojen muuttaminen olisi mahdollisimman samanaikaista kuin normaalissa avaamisessa.

Määritä hinnanmuutosehtoon, mistä osatekijöistä palvelun hinta koostuu. Palvelun kokonaishinta voi koostua esimerkiksi: hoitopalvelun, ateriapalvelun ja tukipalveluiden hinnasta.

Määritä miten ja miltä osin palvelun hintaa voidaan muuttaa. Mikäli hinnanmuutokset sidotaan indeksiin, määritä tarkasti, mihin indekseihin muutokset on sidottu ja miten hinnanmuutoksen suuruuden määrittävä indeksilukujen muutos lasketaan. Indeksistä tulee määrittää indeksin nimi, tarkenne (esim. hyödykeryhmä) ja perusajankohta. Perusajankohta merkitään vuosilukuna indeksin nimen perässä ja perusajankohdan pisteluku merkitään tavallisesti luvulla sata indeksin nimen perässä. Tähän kohtaan kannattaa kirjata konkreettisia esimerkkejä hinnanmuutoksen laskennasta, että laskentatapa on mahdollisimman selvä kaikille osapuolille, eikä siten jää tulkinnanvaraa sopimuskaudelle. Tässä kohdassa voidaan asettaa myös prosentuaalinen hinnanmuutoskatto, jolla määritetään kuinka paljon enintään hinnat voivat nousta. Hinnanmuutoksia voidaan rajata myös siten, että ainoastaan hintojen alentaminen on mahdollista. Tämä voi olla tarpeellinen vaihtoehto esimerkiksi tilanteessa, jossa markkinoilla on huomattavasti enemmän kysyntää kuin tarjontaa.

 Viittaa tässä kohdassa irtisanomista koskevaan hankintasopimuksen kohtaan tai määritä tähän kohtaan oma irtisanomislausekkeensa sen varalta, ettei hintaneuvotteluissa päästä yksimielisyyteen ja hankintasopimus joudutaan irtisanomaan ennen määräaikaisen sopimuskauden päättymistä.]

### Palveluntuottajan ja Asiakkaan välinen vuokrasopimus

[OHJE: Jos hankitaan vuokrasuhteista asumispalvelua, määritä tähän kohtaan, että asukashuoneesta laaditaan asuinhuoneiston vuokrauksesta annetun lain (481/1995) mukainen vuokrasopimus palveluntuottajan (vuokranantaja) ja asiakkaan (vuokralainen) kesken.

Määritä tässä kohdassa, toimitetaanko vuokrasopimus ja siihen mahdollisesti tehtävät muutokset aina myös tilaajalle tiedoksi.

Kela hyväksyy sen, että palvelukodissa asuvan asiakkaan vuokraan voidaan sisällyttää palvelukodissa olevien asumista palvelevien yhteistilojen hoito- ja rahoituskulut. Tämän vuoksi asiakkaan kanssa tehtävästä vuokrasopimuksesta tulee ilmetä asiakkaan yksinomaisessa käytössä olevan asunnon neliömäärä ja yhteistiloista asuntoon kohdistettu neliömäärä.]

### Vuokran tarkistaminen

[OHJE: Jos hankitaan vuokrasuhteista asumispalvelua, määritä tähän kohtaan, miten vuokria tarkistetaan ja neuvotteleeko tilaaja myös vuokranmuutokset palveluntuottajan kanssa.

Vuokrien tarkistaminen voidaan sitoa avoimen sopimusjärjestelyn avaamiseen vastaavasti kuin palveluiden hintojen tarkistaminen. Avoimen sopimusjärjestelyn päättymisen jälkeen voimaan jäävien asiakaskohtaisten palvelusopimusten vuokriin voidaan soveltaa samaa kohdassa 9.1 kuvattua menettelyä kuin palveluiden hintoihin.

Mikäli tätä kohtaa sovelletaan asiakaskohtaisiin sopimuksiin hankintasopimuksen päätyttyä, lisää kohtaan maininta siitä.

Tässä kohdassa voidaan määrittää joko prosentuaalinen vuokrankorotuskatto tai määrittää korotuksen enimmäismääräksi Valtioneuvoston vuosittain vahvistama eläkkeensaajan asumismenojen enimmäismäärä. Tällöin on hyvä merkitä sopimukseen, mistä lähteestä asumismenojen enimmäismäärä löytyy: ([http://www.kela.fi/elakkeensaajan-asumistuki-enimmaisasumismenot)](http://www.kela.fi/elakkeensaajan-asumistuki-enimmaisasumismenot%29).]

Viittaa tässä kohdassa irtisanomista koskevaan hankintasopimuksen kohtaan tai määritä tähän kohtaan oma irtisanomislausekkeensa sen varalta, ettei hintaneuvotteluissa päästä yksimielisyyteen ja hankintasopimus joudutaan irtisanomaan ennen määräaikaisen sopimuskauden päättymistä.]

### Toiminnan edellyttämät luvat

[OHJE: Yhtiömuotoisen yrityksen (Oy, Ky, Ay), osuuskunnan, säätiön tai yhdistyksen tuottamat yksityiset sosiaalipalvelut edellyttävät viranomaisen myöntämää toimilupaa. Määritä tähän, mitä lupia hankintasopimuksen mukaiset palvelut edellyttävät.]

### Alihankinta

Palveluntuottajan alihankkijat ja alihankkijoiden tehtävät sopimuksen kohteen toimittamisessa on kuvattu liitteessä [X].

Palveluntuottaja vastaa käyttämänsä alihankkijan työstä kuin omastaan. Palvelutuottajalla on oikeus vaihtaa alihankkijaa, jos tilaaja antaa siihen kirjallisen suostumuksensa. Uuden alihankkijan on täytettävä tarjouspyynnössä alihankkijoille asetetut soveltuvuusedellytykset. Tilaajalla on oikeus perustellusta syystä kieltäytyä hyväksymästä palveluntuottajan ehdottamaa uutta alihankkijaa. Palveluntuottaja vastaa siitä, ettei palveluntuotantoon, varautumiseen, raportointiin ja muihin sopimuksen mukaisiin velvoitteisiin synny alihankkijan vaihdoksen vuoksi katkoja.

[OHJE: Huomioi tilaajan selvitysvelvollisuudesta ja vastuusta ulkopuolista työvoimaa käytettäessä annetun lain (1233/2006) (tilaajavastuulaki) velvollisuudet, mikäli palvelutuotantoon sovelletaan tilaajavastuulakia.]

Palveluntuottajalla on tilaajan vaatimuksesta velvollisuus vaihtaa alihankkija, jos alihankkijaan kohdistuu hankintalain 80 §:ssä tarkoitettu pakollinen poissulkemisperuste tai 81 §:ssä tarkoitettu harkinnanvarainen poissulkemisperuste, vaikka peruste olisi syntynyt vasta sopimussuhteen alkamisen jälkeen. Jos alihankkijan vaihtaminen tai alihankinnan korvaaminen palveluntuottajan omana työnä ei ole mahdollista, on tilaajalla oikeus irtisanoa hankintasopimus päättymään välittömästi.

### Palveluiden kehittäminen sopimuskaudella

Palveluntuottaja osallistuu tilaajan kutsumiin yhteistyötapaamisiin *[OHJE: Määritä tapaamiskerrat]* kertaa vuodessa tarpeen mukaan. Tapaamisissa käsitellään esim. palvelun toteutumista, omavalvontasuunnitelman toteutumista, palveluiden laatua, reklamaatioita, asiakaspalautteita ja tuleviin palvelutarpeisiin liittyviä asioita. Tapaamisten tavoitteena on lisäksi kumppanuuden ja yhteistyön syventäminen ja hyvien käytänteiden jakaminen. Tapaamisen kokoonkutsujana on tilaaja. Palveluntuottaja osallistuu tilaisuuksiin tarvittavilla resursseilla. Tapaamisiin osallistumisesta palveluntuottaja ei voi laskuttaa tilaajaa. Lisäksi tilaaja ja palveluntuottaja tapaavat aina kulloisenkin tarpeen mukaisesti tilaajan tai palvelutuottajan ehdotuksesta ja käsittelevät mm. reklamaatioihin, asiakaspalautteisiin, asiakassijoituksiin tai muihin palvelun laatuun liittyviä asioita.

[OHJE: Tähän kohtaan on muotoiltu ohjeellisesti ns. palveluiden kehittämisen vähimmäissisältö. Avoimen sopimusjärjestelyn käyttämistä koskevassa oppaassa on kuvattu tarkemmin, mitä erilaisia kehittämiselementtejä hankintasopimukseen voidaan liittää.]

### Valvonta ja omavalvonta

Valvonnassa noudatetaan lakia yksityisten sosiaalipalvelujen valvonnasta (Laki yksityisistä sosiaalipalveluista (922/2011).

[OHJE: Huomioi myös mahdollisesta muussa alakohtaisessa lainsäädännössä asetetut vaatimukset valvonnalle.]

Tilaajalla on oikeus suorittaa palveluntuottajan yksiköihin, joiden osalta tilaajalla on voimassa oleva asiakaskohtainen palvelusopimus, tarkastuskäyntejä. Tarkastuskäynnit voidaan suorittaa ennalta ilmoittamatta ja ne toteutetaan tilaajan valitsemana ajankohtana. Tilaajalla on oikeus päästä palveluyksikössä vapaasti kaikkiin tiloihin sekä oikeus haastatella kaikkia yksikön asiakkaita, henkilökuntaan kuuluvia sekä mahdollisesti paikalla olevia asiakkaiden lähiomaisia tai edunvalvojia. Lisäksi tilaajalla on oikeus saada pääsy ja tutustua sekä saada kopio tarpeelliseksi katsomistaan asiakirjoista, ellei lainsäädännöstä johdu tälle erityistä estettä.

Valvontaa voidaan toteuttaa myös ennalta sovittuna ajankohtana yhteistyössä yksikön johdon kanssa. Tällaista valvontaa voidaan käyttää erityisesti yhteistyössä toteutettujen tai asiakaspalautteen perusteella suoritettujen kehittämistoimien ja palveluiden uudistamisten katselmoimiseksi. Palveluntuottaja on sitoutunut järjestämään yhteisen katselmuksen mahdollisimman pian tilaajan pyynnöstä tilaajalle sopivana ajankohtana. Palveluntuottaja voi myös pyytää yhteistä valvontakäyntiä yhteisten tavoitteiden toteutumisen varmentamiseksi.

Tilaajalla on oikeus teettää kustannuksellaan ulkopuolisella puolueettomalla taholla tarkastus palveluntuottajan palvelutuotannon sopimuksenmukaisuuden tarkastamiseksi. Tällaisesta ulkopuolisen puolueettoman tahon tekemästä palvelutuotannon tarkastamisesta tulee sopia etukäteen palveluntuottajan kanssa.

Lisäksi tilaajalla on oikeus teettää ulkopuolisella puolueettomalla taholla (esim. laillistettu tilintarkastaja) palvelutuottajan hallinnon tarkastus sen selvittämiseksi, onko palveluntuottaja tai sen alihankkija toiminut sopimuksen mukaisesti myydessään tai toimittaessaan sopimuksen mukaisia palveluita asiakkaalle. Osapuolet vastaavat omista kustannuksistaan tarkastuksen osalta.

Palveluntuottajalla on velvollisuus laatia ja päivittää omavalvontasuunnitelma. Omavalvontasuunnitelman laatimisessa on otettava huomioon tämän sopimuksen ehdoista ja palvelusopimuksesta johtuvat velvoitteet ja niiden toteutumista on seurattava omavalvontasuunnitelmassa. Tilaaja voi vaatia omavalvontasuunnitelman muuttamista siten, että omavalvontasuunnitelma vastaa riittävästi hankintasopimuksessa ja asiakaskohtaisessa palvelusopimuksessa asetettuihin velvoitteisiin. Omavalvontasuunnitelman laatimisen ja päivittämisen yhteydessä on kuultava asiakkaita, heidän omaisiaan tai edunvalvojia, jotta asiakkaiden viihtyvyys ja vaikuttamismahdollisuudet tulevat omavalvonnan piiriin. Asiakkaiden kuuleminen on dokumentoitava ja siitä on esitettävä tilaajalle selvitys, josta ilmenee kuulemisen perusteella toteutetut toimenpiteet.

Palveluntuottajan palveluyksikön omavalvontasuunnitelma tulee olla nähtävillä internetissä palveluyksikön internet-sivuilla sekä palveluyksikössä.

Omavalvontasuunnitelman tehokasta toteutumista on seurattava niin, että omavalvontasuunnitelman tavoitteiden toteutumattomuuteen, epäkohtiin ja kehittämistarpeisiin voidaan tehokkaasti puuttua.

Omavalvonnan raportoinnin perusteella suunnitelmaa on päivitettävä ja laadittava tavoitteet palvelun kehittämiseksi.

Palveluntuottajan tulee tehdä tilaajalle ilmoitus asiakkaan palvelutarpeen ilmeisestä muutoksesta, jonka perusteella tilaaja arvioi asiakkaan tilanteen ja päättää jatkotoimenpiteistä.

### Reklamaatioiden käsittely

Tilaajan, asiakkaiden, asiakkaiden edunvalvojien tai omaisten tekemät reklamaatiot palveluiden toteuttamisessa havaituista puutteista tehdään kirjallisesti *[OHJE: Määritä tähän, miten ja mille taholle]* Palveluntuottaja on velvollinen tallentamaan ja dokumentoimaan vastaanottamansa reklamaatiot.

Palveluntuottajan tulee puuttua jokaiseen reklamaatioon ilman tarpeetonta viivytystä. Vastaus reklamaatioihin tulee antaa kuitenkin viimeistään *[xxxx].* Pelkkää viestin vastaanottokuittausta ei pidetä vastauksena reklamaatioon, vaan vastauksessa on yksilöitävä reklamaation perusteella tehdyt tai tehtävät toimenpiteet palautteen/virheen poistamiseksi ja toimenpiteiden aikataulu. Reklamaatiot ja niiden perusteella tehdyt toimenpiteet virheen poistamiseksi palveluntuottaja ilmoittaa asiakkaalle ja tilaajalle kirjallisesti, esimerkiksi sähköpostitse. Vakavat hoitovirheet, poikkeamat lääkehoidossa tai potilasturvallisuudessa palveluntuottaja ilmoittaa viimeistään seuraavana arkipäivänä tilaajalle.

Palveluntuottaja toimittaa tilaajalle *[OHJE: Määritä tähän raportointiväli]* välein raportin, josta ilmenee reklamaatiot ja niiden perusteella tehdyt toimenpiteet.

Palveluntuottajan tulee määrittää ja suorittaa toimenpiteet, joilla poistetaan poikkeamien syyt niiden toistumisen ehkäisemiseksi. Korjaavien toimenpiteiden tulee olla asianmukaisia poikkeamien aiheuttamiin vaikutuksiin nähden.

[OHJE: Mikäli palveluntuottajilta edellytetään sähköistä järjestelmää reklamaatioiden käsittelemiseksi, ei tarvita välttämättä säännöllistä raportointia, vaan tilaaja voi vaatia esimerkiksi reaaliaikaisen näkymän reklamaatiolokiin ja esimerkiksi automaattista ilmoitusta, kun uusi reklamaatio tulee.]

### Asiakasraportointi

Palveluntuottaja toimittaa palveluiden piirissä olevista asiakkaista *[OHJE: Määritä raportointiväli]* asiakasraportin, jossa on seuraavat tiedot:

* xx
* xx
* xx

### Seuraamukset palvelun käynnistymisen viivästyksestä, keskeytymisestä tai muusta palvelun sisältöön liittyvästä puutteesta

Sopimussakkojen käytöstä on sovittu seuraavissa kappaleissa. Sopimussakot eivät ole toisistaan riippuvaisia eivätkä toisiaan poissulkevia. Sopimussakko ei vaikuta palveluntuottajan vastuulle mahdollisesti katsottavan vahingon vahingonkorvausvastuun syntymiseen tai määrään.

[OHJE: Muokkaa sopimussakot palvelu- ja tilannekohtaisesti. Jäljempänä kuvataan muutamia esimerkkiehtoja]

* 1. **Palvelun käynnistyminen sijoitettaessa asiakasta palveluyksikköön**

Jos palveluntuottaja katsoo, ettei voi ottaa sovittuna ajankohtana asiakasta palveluyksikköön, vaikka tämä on jo lupautunut ottamaan asiakkaan yksikköönsä, palveluntuottajan on ilmoitettava siitä välittömästi tilaajan yhteyshenkilölle sekä ilmoitettava ajankohta, jolloin asiakas voi tulla yksikköön ja palvelun tuottaminen voi hänen osaltaan alkaa.

Mikäli palvelun aloittaminen viivästyy sovitusta ajankohdasta, tilaajalla on oikeus sopimussakkoon ilman, että tilaajan tulee osoittaa, että palvelutuotannon viivästymisestä on aiheutunut vahinkoa. Tätä oikeutta ei ole, jos viivästys johtuu tilaajan tai asiakkaan syyksi luettavasta syystä. Palveluntuottajalta vaadittava sopimussakko on *[OHJE: Määritä sakon määrä]* euroa kertaa palveluiden piiriin tulossa olleiden asiakkaiden lukumäärä jokaiselta alkavalta kalenteriviikolta, jolla palveluntuottaja ylittää sovitun palvelun tuottamisen aloittamisajankohdan.

Jos palvelun aloittaminen viivästyy enemmän kuin *[OHJE: Määritä viikkomäärä]* viikkoa yhden asiakkaan kohdalla tai jos usean asiakkaan sijoittamisessa tiettynä ajankohtana on toistuvasti viivästystä palveluntuottajan puolelta ja siitä on reklamoitu kirjallisesti vähintään kolme kertaa, tilaajalla on oikeus purkaa hankintasopimus päättymään välittömästi. Sopimuksen purku on tehtävä kirjallisesti ja siitä on ilmoitettava ennen purkua palveluntuottajalle.

* 1. **Palvelutuotannon keskeytyminen**

Palveluntuottajalla on kokonaisvastuu sopimuksen mukaisen palvelun keskeytymättömästä ja riittävästä tuottamisesta (ottaen huomioon mm. henkilöstön sairauslomasijaisuudet, lomasijaisuudet ja muista syistä johtuvat lyhytaikaiset tarpeet). Palveluntuottaja on sitoutunut varallaolohenkilöstön saantiin keskeytymättömän toiminnan turvaamiseksi.

Mikäli palveluntuottaja ei pysty järjestämään lainkaan sopimusehdot täyttävää palvelua, palvelutuotanto voidaan todeta tilaajan yksipuolisella päätöksellä keskeytyneeksi. Palveluntuotannon keskeytymiseksi palveluntuottajasta johtuvasta syystä katsotaan muun muassa tilanne, jossa palveluntuottaja tai palveluntuottajan palveluyksikkö menettää toimilupansa. Tällöin palveluntuottajan tulee maksaa sopimussakkona tilaajalle *[OHJE: Määritä sakon määrä tai määräytymisperuste]* siltä ajalta, jolta palvelu jää suorittamatta. Palvelutuottaja hyvittää viivästyssakkoa vastaavan määrän tilaajalta laskutettavasta veloituksesta. Poikkeuksena periaatteesta ovat ne tilanteet, jossa palveluntuottajan esityksestä tilaaja on etukäteen hyväksynyt määräaikaisen palvelun keskeytyksen.

Palveluntuotannon keskeydyttyä tilaajalla on oikeus purkaa hankintasopimus päättymään välittömästi. Sopimuksen purku on tehtävä kirjallisesti ja siitä on ilmoitettava ennen purkua palveluntuottajalle.

* 1. **Muu sopimusrikkomus**

Mikäli palveluntuottaja ei joltain muulta osin täytä palvelulle asetettuja vaatimuksia (esimerkiksi hoitohenkilöstö ei täytä asetettuja vaatimuksia tai hoitajamitoitus alittuu), tilaajalla on oikeus sopimussakkoon osoittamatta, että palveluntuottajan laiminlyönnistä on aiheutunut vahinkoa. Sopimussakko on *[OHJE: Määritä sakon määrä]* euroa per rikkomus, kuitenkin enintään *[OHJE: Määritä sakon määrä]* euroa viikossa. Sopimussakkoa peritään jokaiselta alkavalta kalenteriviikolta, kunnes palvelu on sopimuksen mukaista.

Tilaajalla on oikeus purkaa sopimus päättymään välittömästi, mikäli palveluntuottaja ei korjaa sopimusrikkomustaan *[OHJE: Määritä päivien määrä]* päivän kuluessa siitä, kun tilaaja on tätä kirjallisesti vaatinut.

* 1. **Vahingonkorvaus**

Palveluntuottaja vastaa asiakkaiden potilasvahingoista kulloinkin voimassa olevan potilasvahinkoja ja terveydenhoitoa koskevan lainsäädännön sekä korvauskäytännön mukaisesti. Potilasvahingot korvataan palveluntuottajan potilasvakuutuksesta, jonka on oltava toimintaan nähden asianmukainen ja kattava. Mikäli palveluntuottaja laiminlyö asianmukaisen potilasvakuutuksen hankkimisen, palveluntuottaja on aiheuttamistaan potilasvahingoista itse korvausvelvollinen asiakkaalle.

Palvelun tuottamisessa tapahtuneesta viivästyksestä, virheestä, laiminlyönnistä tai muusta sopimusrikkomuksesta, kuten palvelun saatavuutta koskevan velvoitteen noudattamatta jättämisestä, aiheutuvat henkilövahingot palveluntuottaja on velvollinen korvaamaan kulloinkin voimassa olevan lainsäädännön ja yleisesti noudatetun korvauskäytännön mukaisesti asiakkaalle tai asukkaalle.

Lisäksi vahingonkorvaukseen sovelletaan JYSE 2014 PALVELUT-ehtoja. Välitön ja välillinen vahinko määritellään kauppalain 67 §:ssä säädetyllä tavalla. Sopimussakot huomioidaan vahingonkorvauksen määrää laskettaessa.

[OHJE: Määritä tässä kohdassa lisäksi vähennetäänkö sakot ja vahingonkorvaus palveluntuottajan tulevasta laskutuksesta vai tehdäänkö niistä erilliset hyvityslaskut tms.]

### Salassapito ja henkilötietojen käsittely

Tilaaja on yleisen tietosuoja-asetuksen tarkoittama rekisterinpitäjä ja palveluntuottaja toimii henkilötietojen käsittelijänä. Sosiaali- ja terveydenhuollon asiakkaiden terveydentilaa koskevat tiedot ovat tietosuoja-asetuksen tarkoittamia erityisiin henkilötietoryhmiin kuuluvia tietoja, joita koskevaa sääntelyä on noudatettava käsiteltäessä asiakastietoja.

Palveluntuottaja on velvollinen täyttämään tietosuoja-asetuksen ja sitä täydentävän kansallisen lainsäädännön henkilötietojen käsittelijälle asettamat vaatimukset.

Kun kysymys on toimeksiantotehtävän perusteella syntyneestä asiakirjasta, joka on palveluntuottajan taikka tämän alihankkijan hallussa, päätöksen asiakirjan luovuttamisesta tekee tilaajan toimivaltainen viranomainen eikä toimeksiantotehtävän suorittaja. Jos tietojen anto perustuu omien tietojen tarkastusoikeuteen tai tiedot luovutetaan toiselle viranomaiselle lain perusteella, ei tarvitse tehdä viranomaispäätöstä, vaan tiedot voi antaa palveluntuottaja.

Palveluntuottajalla ei ole oikeutta käyttää sopimuksen piiriin kuuluvia asiakas- tai muita henkilötietoja omassa toiminnassaan eikä sisällyttää tietoja omaan asiakasrekisteriinsä missään vaiheessa sopimuskauden aikana tai sen päätyttyä.

Sopimuksen päättyessä, ellei tilaaja tai lainsäädäntö toisin edellytä, palveluntuottaja ja mahdolliset alihankkijat palauttavat kustannuksetta tilaajan salassa pidettävää aineistoa sisältävän aineiston ja muun tilaajan osoittaman tilaajalle kuuluvan aineiston sekä hävittävät taltioillaan olevan tietoaineiston ja kopiot. Palauttamisvelvollisuuteen kuuluu myös asiakas- tai potilasrekisterien ja tietojen siirtäminen tilaajalle koneluettavassa muodossa.

[OHJE: Huomioi tässä kohdassa lisäksi organisaationne omat henkilötietojen käsittelyä koskevat säännöt.]

### Valmiussuunnitelma ja varautuminen

Palveluntuottajalla on velvollisuus palvelun tuottamiseen myös häiriötilanteissa ja poikkeusoloissa. Palveluntuottajan on tällöin noudatettava tilaajan antamia tarkempia ohjeita.

Sosiaali- ja terveydenhuollon toimijoiden tulee varautua häiriötilanteisiin ja poikkeusoloihin ja varmistaa yhteiskunnan toimintakyky ja väestön kannalta elintärkeiden toimintojen jatkuvuus kaikissa tilanteissa STM ohjeen *Sopimusperusteinen varautuminen* 2019:9 mukaisesti.

Palveluntuottaja on velvollinen varautumiseen, palveluiden jatkuvuuden suunnitteluun ja valmiussuunnitteluun siten, että palvelu on mahdollisimman toimintavarmaa. Palveluntuottajan on otettava varautumisessa huomioon asiakaskunnan haavoittuvuus.

Palveluntuottajan on noudatettava varautumisessa kulloinkin voimassa olevaa lainsäädäntöä ja viranomaisohjeita, kuten sosiaali- ja terveydenhuollon toimijoille annettua ohjetta *Valmius ja jatkuvuudenhallintasuunnitelma* (STM julkaisu 2019:10) Tilaajan tarkemmin määrittelemällä tavalla. Palveluntuottajan on laadittava arvio palvelutoiminnan keskeisistä riskeistä osaksi omavalvontasuunnitelmaa ja tehtävä yhteistyötä tilaajan kanssa häiriötilanteisiin ja poikkeusoloihin valmistautumisessa. Palveluntuottajan on osallistuttava tilaajan pyynnöstä valmistautumiseen liittyviin harjoituksiin. Varautumisessa noudatetaan lisäksi soveltuvin osin, tilaajan tarkemmin määrittelemällä tavalla Huoltovarmuuskeskuksen Sopiva-suositusta.

Varautumiseen ja valmiussuunnitteluun kuuluvat toimenpiteet sisältyvät palvelun hintaan. Palveluntuottajalla on oikeus kohtuulliseen, sopimuksen hintatasoon perustuvaan korvaukseen häiriötilanteisiin ja poikkeusoloihin liittyvistä lisääntyneistä tehtävistä ja kustannuksista. Korvauksen määrästä sovitaan tilaajan kanssa erikseen.

### Kartelliehto

Palveluntuottaja vahvistaa tämän sopimuksen allekirjoituksella, ettei se ole tämän sopimuksen tarjouskilpailun aikana tai sopimuksentekohetkellä syyllistynyt kilpailulain tarkoittamaan keskenään kilpailevien elinkeinonharjoittajien väliseen kiellettyyn kilpailunrajoitukseen (kartelliin) kyseistä palvelua koskevilla markkinoilla tilaajan toiminta-alueella.

Mikäli palveluntuottajan todetaan lainvoimaisella päätöksellä syyllistyneen edellä mainittuun kilpailulain tarkoittamaan elinkeinonharjoittajien väliseen kiellettyyn kilpailunrajoitukseen (kartelliin), palveluntuottaja on velvollinen suorittamaan tilaajalle sopimussakkona 20 % suoritetun ja maksetun palvelun kokonaisarvosta korkoineen vaatimuspäivästä lukien ja korvaamaan sopimussakon määrän ylittävät tilaajalle aiheutuneet vahingot. Näiden lisäksi palveluntuottajan on korvattava asian selvittämisestä aiheutuneet kustannukset ja oikeudenkäyntikulut korkoineen. Mikäli palveluntuottaja paljastaa kartellin ja vapautetaan kilpailulain 14 §:n (12.8.2011/948) perusteella kokonaan seuraamusmaksusta, palveluntuottaja vapautuu tämän ehdon mukaisen sopimussakon maksamisesta.

### Sopimuksen siirtäminen

Tilaajalla on oikeus siirtää sopimus sellaiselle kolmannelle osapuolelle, jolle tilaajan tämän hankintasopimuksen mukaisten tehtävien järjestämisvastuu siirtyy kokonaan tai osittain.

Palveluntuottajalla ei ole oikeutta siirtää tätä sopimusta tai siitä johtuvia velvollisuuksia kolmannelle osapuolelle ilman tilaajan kirjallista hyväksyntää. Palveluntuottajan liiketoiminnan siirtyessä tämän sopimuksen velvoitteita koskevin osin kolmannelle osapuolelle esimerkiksi yrityskaupan yhteydessä, tilaajalla on oikeus irtisanoa hankintasopimus päättymään siitä päivästä lukien, jolloin sopimus siirtyy.

### Sopimuksen muuttaminen

Osapuolet voivat tehdä yhteisesti sopimalla sopimuksen liitteisiin seuraavat muutokset ja lisäykset:

1. xxxx,
2. xxx

[OHJE: Määritä, miten hankintasopimusta voidaan muuttaa sopimuskauden aikana. Huomioi tässä kohdassa erityisesti palveluiden kehittämisestä mahdollisesti aiheutuvat muutostarpeet ja huomioi, että tämä kohta mahdollistaa kohdan 14 Palveluiden kehittäminen sopimuskaudella mukaisen kehitystyön. Hankintasopimuksissa voi olla tarpeen esimerkiksi:

* muuttaa hintoja,
* lisätä avaamisten yhteydessä hankinnan kohteeseen kuuluvia uusia palveluita tai palveluluokkia sekä niille hinnat,
* muuttaa asiakassuunnitelmia asiakastarpeiden myötä,
* muuttaa omavalvontasuunnitelmaa,
* ottaa käyttöön sopimuskaudella kehitetty bonus-sanktiomalli, joka voi vaikuttaa palveluiden hinnoitteluun +/- xx prosenttia…

Avoimen sopimusjärjestelyn voimassaolon aikana kehitettävät uudet palvelut tai palveluluokat kannattaa eritellä erikseen tarjottaviksi omiksi palveluikseen tai palveluluokikseen erotuksena alkuperäisistä palveluista ja palveluluokista.]

### Irtisanominen ja purkaminen

[OHJE: Määritä tässä voidaanko hankintasopimus irtisanoa määräaikaisesta sopimuskaudesta huolimatta. Jos sopimus on irtisanottavissa, on tarpeen määrittää seuraavat seikat:

* Onko irtisanominen sallittua vain tietystä syystä vai ilman nimenomaista syytä,
* onko molemmilla osapuolilla vai vain toisella osapuolella irtisanomisoikeus ja
* mikä on irtisanomisaika ja onko se sama molemmilla osapuolilla.

Mainitse lisäksi, että tilaaja poistaa palveluntuottajan avoimesta sopimusjärjestelystä ja palveluntuottajarekisteristä hankintasopimuksen päätyttyä. Mikäli asiakaskohtaiset palvelusopimukset ovat voimassa hankintasopimuksen päättymisen jälkeen, palveluntuottaja poistetaan avoimesta sopimusjärjestelystä ja palveluntuottajarekisteristä viimeisen asiakaskohtaisen palvelusopimuksen päätyttyä.]

Hankintasopimus voidaan purkaa JYSE 2014 PALVELUT 13 luvun ehtojen mukaisesti ja irtisanoa päättymään välittömästi JYSE 2014 PALVELUT 18 luvun ehtojen mukaisesti.

[OHJE: Myös asiakaskohtaisiin palvelusopimuksiin tulee määrittää niiden irtisanomis- sekä purkuehdot vähintään viittaamalla hankintasopimuksen kyseisiin ehtoihin.]

### Liitteet

[OHJE: Listaa tähän sopimuksen liitteet. Jos määrität sopimuksen liitteille keskinäisen tulkintajärjestyksen ristiriitatilanteissa, se mainitaan seuraavassa sopimuskohdassa ”Asiakirjat ja tulkintajärjestys”. Tarkoituksena on, että avoimen sopimusjärjestelyn avaamisvaiheessa mahdollisesti tehtävät päivitykset hintoihin, palveluihin tai palveluluokkiin tehdään muuttamalla liitteitä ja palveluntuottajakohtainen hankintasopimusasiakirja säilyy samansisältöisenä koko voimassaolonsa ajan.

Hankintasopimukseen olisi hyvä liittää esimerkiksi:

* Hankintamenettelyn kuvaus (tarjouspyynnöstä)
* Hinta-/tai tarjouslomake (täytettynä palveluntuottajan tarjouksesta)
* Palvelukuvaus/-kset (perustamis- ja avaamisvaiheen tarjouspyynnöistä sen mukaan, mitä palveluita palveluntuottaja tarjoaa.]

### Asiakirjat ja tulkintajärjestys

Avoimen sopimusjärjestelyn asiakirjoihin kuuluvat seuraavat asiakirjat, jotka täydentävät toisiaan. Asiakirjoja sovelletaan ristiriitatilanteessa tässä kohdassa esitetyssä järjestyksessä:

1. Hankintasopimus liitteineen
2. Asiakaskohtainen palvelusopimus
3. Avoimen sopimusjärjestelyn tarjouspyyntö liitteineen *[OHJE: yksilöivä tunniste tähän]*
4. Tarjous *[OHJE: yksilöivä tunniste tähän]*
5. --- (muut liitteet)

### Allekirjoitukset

Tätä sopimusta on tehty [xx] yhdenmukaista kappaletta, 1 (yksi) kullekin sopijapuolelle.

[Paikka ja aika]

Tilaaja: Palveluntuottaja:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_
xxxxx xxxxx